เครื่องผสมแป้ง (Pastry Mixer) หรือที่เราเรียกติดปากกันว่า เครื่องตีแป้ง คืออุปกรณ์เบเกอรี่ที่ผลิตออกมา สำหรับการผสมวัตถุดิบต่าง ๆ ให้เป็นเนื้อเดียวกัน โดยแบ่งได้ 3 ชนิด ดังนี้
แบบตะกร้อมือ เหมาะสำหรับมือใหม่หัดทำเบเกอรี่ มีราคาถูก แต่อาจต้องใช้แรงในการผสมนานและเมื่อยกว่าแบบอื่น ๆ
แบบเครื่องไฟฟ้าถือมือ ผลิตขึ้นมาเพื่อทุ่นแรงแทนการใช้ตะกร้อมือ สามารถเปลี่ยนหัวตีได้ 2 ชนิด คือ หัวตีรูปตะกร้อ และหัวตีรูปตะขอ ช่วยให้ส่วนผสมเข้ากันได้เร็วกว่าตะกร้อมือ
แบบชุดเครื่องผสมพร้อมโถ ผลิตขึ้นมาเพื่อใช้ในอุตสาหกรรมผลิตเบเกอรี่โดยเฉพาะ มีฟังก์ชันปรับระดับแรงตีผสมได้ถึง 3 ระดับ สามารถเปลี่ยนหัวตีได้ 3 ชนิด คือ หัวตีรูปตะกร้อ หัวตีรูปตะขอ และหัวตีรูปใบพาย-ใบพัด มาพร้อมกับโถผสม ราคาสูงกว่าสองแบบแรก แต่จะสะดวกและรวดเร็วต่อผู้ประกอบการมากกว่า